CELEX: 62012CA0466
Language: hu
Date: 2014-02-13 00:00:00
Title: C-466/12. sz. ügy: A Bíróság (negyedik tanács) 2014. február 13-i ítélete (a Svea hovrätt (Svédország) előzetes döntéshozatal iránti kérelme) — Nils Svensson, Sten Sjögren, Madelaine Sahlman, Pia Gadd kontra Retriever Sverige AB (Előzetes döntéshozatal iránti kérelem — Jogszabályok közelítése — Szerzői jog és szomszédos jogok — 2001/29/EK irányelv — Információs társadalom — A szerzői és szomszédos jogok egyes vonatkozásainak összehangolása — 3. cikk, (1) bekezdés — Nyilvánossághoz közvetítés — Fogalom — Szerzői jog által védett művekhez való hozzáférést biztosító internetes hivatkozások ( „kattintható linkek” ))

29.3.2014   
            
            
               HU
            
            
               Az Európai Unió Hivatalos Lapja
            
            
               C 93/12
            
         A Bíróság (negyedik tanács) 2014. február 13-i ítélete (a Svea hovrätt (Svédország) előzetes döntéshozatal iránti kérelme) — Nils Svensson, Sten Sjögren, Madelaine Sahlman, Pia Gadd kontra Retriever Sverige AB
   (C-466/12. sz. ügy) (1)
   
   (Előzetes döntéshozatal iránti kérelem - Jogszabályok közelítése - Szerzői jog és szomszédos jogok - 2001/29/EK irányelv - Információs társadalom - A szerzői és szomszédos jogok egyes vonatkozásainak összehangolása - 3. cikk, (1) bekezdés - Nyilvánossághoz közvetítés - Fogalom - Szerzői jog által védett művekhez való hozzáférést biztosító internetes hivatkozások („kattintható linkek”))
   2014/C 93/18
   Az eljárás nyelve: svéd
   
      A kérdést előterjesztő bíróság
   
   Svea hovrätt
   
      Az alapeljárás felei
   
   
      Felperesek: Nils Svensson, Sten Sjögren, Madelaine Sahlman, Pia Gadd
   
      Alperes: Retriever Sverige AB
   
      Tárgy
   
   Előzetes döntéshozatal iránti kérelem — Svea Hovrätt — Az információs társadalomban a szerzői és szomszédos jogok egyes vonatkozásainak összehangolásáról szóló, 2001. május 22-i 2001/29/EK európai parlamenti és tanácsi irányelv (HL L 167., 10. o.; magyar nyelvű különkiadás 17. fejezet, 1. kötet, 230. o.) 3. cikke (1) bekezdésének értelmezése — Olyan kereső és szemle funkciókat ellátó honlap, amely ellenérték fejében hozzáférést biztosít az előfizetők részére szerzői jogi oltalom alatt álló művekhez — A mű szerzőjétől vagy annak jogutódjától eltérő személy által, saját holnapjához biztosított link, amely a műhöz hozzáférést biztosít.
   
      Rendelkező rész
   
   
               1.
            
            
               Az információs társadalomban a szerzői és szomszédos jogok egyes vonatkozásainak összehangolásáról szóló, 2001. május 22-i 2001/29/EK európai parlamenti és tanácsi irányelv 3. cikkének (1) bekezdését úgy kell értelmezni, hogy nem minősül e rendelkezés szerinti nyilvánossághoz közvetítésnek egy internetes oldalon más internetes oldalon szabadon hozzáférhető művekre mutató kattintható linkek szolgáltatása.
            
         
               2.
            
            
               A 2001/29 irányelv 3. cikkének (1) bekezdését úgy kell értelmezni, hogy azzal ellentétes, ha az adott tagállam szélesebb körű védelmet biztosíthat a szerzői jog jogosultjai számára azáltal, hogy a nyilvánossághoz közvetítés fogalmát úgy határozza meg, hogy az szélesebb cselekményi kört fedjen le, mint amely e rendelkezésben szerepel.
            
         
      (1)  HL C 379., 2012.12.8.